ریوینینٹ (2015ء فلم)

ریوینینٹ (The Revenant) (لفظی معنی: واپس آ جانے والا شخص؛ وہ شخص جو قبر سے اٹھ کر آئے؛ ہ جو مرنے کے بعد روح کی صورت میں آئے) 2015ء میں بننے والی ایک امریکی تاریخی ڈراما فلم ہے، جس کا ہدایت کار، شریک پروڈیوسر اور شریک مصنف الیخاندرو گونسالیس اناریتو ہے۔

کہانی 
1823ء میں کپتان اینڈریو ہنری کی قیادت میں پھندے بازوں کا ایک گروہ ایک کشتی پر سمور اور کھالوں کے شکار کے لیے ریاستہائے متحدہ کے عظیم میدان میں ڈکوٹاز کے علاقے میں جاتا ہے۔ یہاں اریکارا ایک سرخ ہندی قبیلہ ان پر اچانک حملہ کر دیتا ہے اور کئی شکاریوں کو موت کے گھاٹ اتار دیتا ہے۔ بچ جانے والے اپنی کشتی پر فرار ہو جاتے ہیں۔ ہیو گلاس جو علاقے کا واقف اور تجربہ کار رہنما تھا، سفر کشتی پر جاری رکھنے کی بجائے پیدل فورٹ کیووا جانے کی تجویز دیتا ہے۔ اس کا کہنا ہے کہ دریا کو سفر خود کشی کے متراف ہے کیونکہ اریکارا یقینا دوبادہ دریائی راستہ پر حملہ کریں گے۔ ہیو گلاس کے تجربے کو تسلیم کرتے ہوئے اینڈریو ہنری کشتی کو چھوڑ کر پیدل سفر کرنے کا حکم دیتا ہے۔ کشتی کو بے یار و مددگار چھوڑنے کے علاوہ سمور اور کھالوں کو اٹھا کر پیدل سفر کرنے کا فیصلہ کچھ لوگوں کو ناگوار گزرتا ہے، خاص کر جان فٹز جیرالڈ کو جو ہیو گلاس اور اس نے نصف سرخ ہندی بیٹے ہاک کے خلاف معاندانہ رویہ رکھتا ہے۔ اریکارا ان کا تعاقب جاری رکھتے ہیں جن کا خیال ہے کہ یہی پھندے باز سردار کی بیٹی پوواکا کے اغوا کے ذمہ دار ہیں۔

راستے کی رہنمائی کرتے ہوئے ہیو گلاس ایک خاکستری ریچھ اور اس کے بچوں کے درمیان آ جاتا ہے اور خاکستری ریچھ اسے اپنے بچوں کے لیے خطرہ تصور کرتے ہوئے اس پر حملہ کر دیتا ہے۔ اپنی رائفل کو کھونے اور ریچھ کی طرف بری طرح زخمی ہونے کے باوجود وہ اپنے شکاری خنجر سے اسے ہلاک کر دیتا ہے۔ اس کے ساتھی اسے قریب المرگ حالت میں پاتے ہیں اور ایک عارضی سٹریچر پر اسے اٹھا کر ساتھ لے کر آگے بڑھ جاتے ہیں۔ فٹز جیرالڈ دلیل دیتا ہے کہ ہیو گلاس زندہ نہیں رہ سکتا اس لیے اسے مار دینا چاہیے تا کہ سفر تیزی سے مکمل ہو سکے۔ اینڈریو ہنری ہیو گلاس کو قتل نہیں کرنا چاہتا کیونکہ وہ سمجھتا ہے ان کی زندگی ہیو گلاس پر واجب الادا ہے اور وہ ان لوگوں کو ادائیگی کی پیشکش کرتا ہے جو ہیو گلاس کے ساتھ رہیں۔ ہاک اور نوجوان جم بریجر رضاکارانہ طور پر آمادہ ہوتے ہیں اور جان فٹز جیرالڈ کو اپنے حصے کی ادائیگی بھی اسے دینے کی شرط پر رکنے پر آمادہ کرتے ہیں۔ اینڈریو ہنری کے خیال میں ہیو گلاس کے بچنے کی کوئی امید نہیں اور وہ فٹز جیرالڈ سے وعدہ لیتا ہے کہ وہ ہیو گلاس کے زخموں کی وجہ سے طبعی موت کے بعد اس کی مناسب تدفین کرے گا۔ دریں اثنا اریکارا ایک فرانسیسی کینیڈین شکاری گروہ سے سمور اور کھالوں کے بدلے گھوڑوں کی تجارت کرتے ہیں۔

جم بریجر جب اپنی چھاگل (انگریزی: کینٹین) میں پانی بھرنے جاتا ہے تو فٹز جیرالڈ ہیو گلاس کو مارنے کو کوشش کرتا ہے اور ہاک کو خیانت کا پتہ چل جاتا ہے۔ ہاک بریجر کو بلانے کی کوشش کرتا ہے لیکن فٹز جیرالڈ اسے ہلاک کر دیتا ہے جبکہ ہیو گلاس بے بسی دیکھتا رہتا ہے۔ جب بریجر لوٹتا ہے تو فٹز جیرالڈ کہتا ہے کہ ہاک غائب ہے۔ ریچھ کے حملے سے پھاڑے ہوئے گلے کی وجہ سے ہیو گلاس کچھ بولنے سے قاصر رہتا ہے۔

حوالہ جات

بیرونی روابط 

 
 
 
 
 The Revenant at the Movie Review Query Engine
 The Revenant at History vs. Hollywood

1820ء کی دہائی میں سیٹ فلمیں
2010ء کی دہائی کی سوانحی فلمیں
2010ء کی دہائی کی ڈراما فلمیں
2015ء کی فلمیں
2015ء کی ڈراما فلمیں
2015ء کی ہیجان خیز ڈراما فلمیں
آئی میکس فلمیں
ارجنٹائن میں عکس بند فلمیں
امریکی سوانحی فلمیں
امریکی فلمیں
امریکی ہیجان خیز فلمیں
امریکی ہیجان خیز ڈراما فلمیں
انگریزی زبان کی فلمیں
بقا فلمیں
جنگلوں میں سیٹ فلمیں
جنوبی ڈکوٹا میں فلم سیٹ
حقیقی واقعات پر مبنی فلمیں
مونٹانا میں فلم سیٹ
ٹوینٹیتھ سنچری فوکس فلمیں
Short description is different from Wikidata
2010ء کی دہائی کی انگریزی زبان کی فلمیں
انتقام کے بارے میں امریکی فلمیں
بافٹا فاتحین (فلمیں)